হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
হ্যারি পটার (চরিত্র)
হ্যারি সর্বপ্রথম "হ্যারি পটার অ্যান্ড দ্য ফিলোসফার্স স্টোনে" (যুক্তরাষ্ট্রেঃ "হ্যারি পটার অ্যান্ড দ্য সরসারার্স স্টোন") সিরিজের প্রধান চরিত্র হিসেবে উপস্থিত হয়। হ্যারির বয়স যখন এক বছর ছিল, তখন ইতিহাসের সবচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। সে হ্যারিকেও হত্যা করতে চেয়েছিল, কিন্তু সে চেষ্টা ব্যর্থ হয় এবং তার শরীর ধ্বংস হয়ে যায়, শুধুমাত্র আত্মার খন্ডিত অংশ নিয়ে কোন রকম বেঁচে থাকে।